PROÇESVERBAL

Procesverbal i mbajtur më date 18.09.2024, fshati Dopaj , ora 10;00

**“Për miratimin në parim të hapjes së gjurmës së re të rrugës Dopaj – Funar dhe nisjen e procedurave për heqjen nga fondi pyjor të sipërfaqes që preken nga ky projekt”**

Marrin pjesë 29 veta.

Banorët e fshatit , anëtarë të Këshillit Bashkiak, drejtues dhe specialistë Bashkia Elbasan.

**Administratori i njësisë Gracen**

Faleminderit që jeni të pranishëm sot. Para keni një relacion lidhur me hapjen e rrugës Dopaj – Funar ku specialistët e bashkisë që kanë ardhur sot do ju vënë në dispozicion këtë projekt lidhur me rrugën. Të gjithë familjet të cilët preken nga ky segment do të kompesohen. Presim sygjerimet tuaja.

**Përgjegjësi sektorit topografist Bashkia Elbasan**

Ky segment do të ketë gjatësi rreth 8,8 km. Pjesa e parë nga segmenti Dopaj – Gurore është rreth 2,3 km nga ku 1,4 km do të vazhdojë rruga për në Funarë. Të ndiqet procedura kush ka certifikata do të shpronësohen. Ky projekt ështe në fazat e para.

**Banorë i fshatit**

Ne duam të na shtrohet rruga Dopaj – Gjorme. Te bëhet ky projekt.

**Kryetari i fshatit Shëngjin**

Të caktohet gjurma , të vendoset një tabelë. Preken shume ara. Jemi dakort për projektin pasi është zhvillim dhe turizëm por ne të nevojshme kemi shtrimin e rrugës ,kjo rrugë i shërben më tepër Funarit.

**Z. Erjon Murataj, anëtarë i Këshillit Bashkiak**

Të saktësohet emri ku do të vendoset tabela.( Dopaj )

Të saktësohet në dobi të kujt do të jetë ky investim.

Deri në këtë fazë bashkia është në rregull pasi rruga bëhet nga investitori.

A gjenden të gjitha financimet për rrugën: Ka njerëz që preken tek ky segment?

Ka njerëz që preken nga kryqëzimi Shengjinit deri tek Gurorja, këtu filloj diskutimin.

Kastriot Dokoli, Qemal Haka, Gani Qosja, Xhevit Kuqja banorët që preken.

**Përgjegjësi sektorit topografist Bashkia Elbasan**

Për cdo document pronësie me emer dhe mbiemer iki në ASHK për procedurën.

**Banorë i fshatit**

Kur kanë ardhur kanë diskutuar për rrugën Dopaj – Funar jo për Guroren.

**Banorë i fshatit ( Riza Gega )**

Ne dy fshatrat Gjorme - Dopaj vuajmë për rrugën, janë 30 nxënës të shkollës 9-vjecare që kanë vështirësi për të shkuar në shkollë.

(Sekretariati KB mori në shënim këtë kërkesë ku do ti bashkangjitet Buxhetimit me Pjesëmarrje )